rejauldu/bengali-wikipedia huggingface dataset:
অলিভিয়েট বাইস (পূর্ব পদনামঃ ডারুহি, জন্মঃ ১২ মে ১৯৬৮) ভানুয়াটু'র এস্পিরিটু সান্টো'তে জন্মগ্রহণকারী একজন মহিলা দৌড়বিদ। তিনি গ্রীষ্মকালীন অলিম্পিক গেমসে অংশগ্রহণকারী ভানুয়াটু'র প্রথম মহিলা ক্রীড়াবিদ। সিউলে আয়োজিত ১৯৮৮ সালের গ্রীষ্মকালীন অলিম্পিকে মল্লক্রীড়ায় ১০০ মিটার ও ২০০ মিটার প্রতিযোগিতায় তার দেশের প্রথম মহিলা দৌড়বিদ হিসেবে অংশ নিয়েছিলেন।   অলিম্পিক পরিসংখ্যান  সিউল অলিম্পিক গেমসে তিনি ১০০ মিটার ও ২০০ মিটার দৌড়ের প্রতিযোগী ছিলেন। ১০০ মিটার প্রতিযোগিতায় তিনি ৮ জন প্রতিযোগীর মধ্যে ৭ম স্থান অধিকার করেছিলেন। দৌড় শেষ করতে তার ১৩ সেকেন্ড সময় লেগেছিল। ফলাফল সরূপ তিনি পরের রাউন্ডে উত্তীর্ণ হতে পারেননি। ২০০ মিটারের প্রতিযোগীতায় তিনি ৭ জন প্রতিযোগীর মধ্যে ৫ম স্থানে থেকে দৌড় শেষ করেন এবং পরের পর্বের জন্য অনুত্তীর্ণ হয়েছিলেন।   তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:নারী ক্রীড়াবিদ বিষয়শ্রেণী:নারী স্প্রিন্টার বিষয়শ্রেণী:ভানুয়াটীয় নারী স্প্রিন্টার বিষয়শ্রেণী:অলিম্পিক প্রতিযোগী বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
গোলাম মো. হাসিবুল আলম একজন বাংলাদেশি সরকারি কর্মকর্তা এবং প্রতিরক্ষা মন্ত্রণালয়ের সিনিয়র সচিব।   জীবনের প্রথমার্ধ  আলম ১৯৬৪ সালে পূর্ব পাকিস্তানের নীলফামারী জেলায় জন্মগ্রহণ করেন। শারমিন আমিন চৌধুরীকে বিয়ে করেন তিনি। তিনি ঢাকা বিশ্ববিদ্যালয় থেকে ইংরেজি সাহিত্যে স্নাতকোত্তর সম্পন্ন করেন।   কর্মজীবন  আলম ১৯৮৯ সালে প্রশাসন ক্যাডার হিসেবে বাংলাদেশ সিভিল সার্ভিসে যোগ দেন এবং ভূমি কমিশনার হিসেবে কাজ শুরু করেন। তিনি ভূমি অধিগ্রহণ কর্মকর্তা ও উপজেলা নির্বাহী কর্মকর্তাসহ মাঠ পর্যায়ের প্রশাসনিক পদে অধিষ্ঠিত ছিলেন।  তিনি অর্থনৈতিক সম্পর্ক বিভাগের সিনিয়র সহকারী সচিব হিসেবে দায়িত্ব পালন করেছেন। তিনি ২০১১ সালে পটুয়াখালী জেলার একজন সাবেক জেলা প্রশাসক (ডিসি) যেখানে তিনি কুয়াকাটা সমুদ্র সৈকত থেকে অবৈধ স্থাপনা অপসারণের তদারকি করেছিলেন।  ১৮ ডিসেম্বর ২০১৩-এ আলমকে অফিসার অন স্পেশাল ডিউটি থেকে যুগ্ম সচিব হিসাবে অর্থনৈতিক সম্পর্ক বিভাগে বদলি করা হয়।  আলম প্রাথমিক ও গণশিক্ষা মন্ত্রণালয়ে অতিরিক্ত সচিব হিসেবে যোগ দেন। তিনি বাংলাদেশ সরকারের ডেপুটেশনে ইন্টারন্যাশনাল ফান্ড ফর এগ্রিকালচারাল ডেভেলপমেন্ট এর কান্ট্রি রিসোর্স অফিসার হিসেবে কাজ করেছেন। ২৫ অক্টোবর ২০২০-এ আলম প্রাথমিক ও গণশিক্ষা মন্ত্রণালয়ের সচিব নিযুক্ত হন। তিনি জাতীয় দক্ষতা উন্নয়ন কর্তৃপক্ষের চেয়ারম্যান হিসেবে দায়িত্ব পালন করে আসছিলেন। ১০ ফেব্রুয়ারি ২০২১-এ, আলম এক সপ্তাহের মধ্যে বাংলাদেশের সমস্ত প্রাথমিক বিদ্যালয়ের শিক্ষকদের টিকা দেওয়ার পরিকল্পনা ঘোষণা করেন। ২০২১ সালের সেপ্টেম্বরে, অনেক মিডিয়া রিপোর্টে অভিযোগ করা হয়েছিল যে আলমের আচরণের সমস্যার কারণে মন্ত্রণালয়ের কর্মকর্তারা বদলি হয়েছিলেন। তার সঙ্গে যৌথ সংবাদ সম্মেলনে মন্ত্রী মোঃ জাকির হোসেন আলমের পক্ষে কথা বলেন।  ২০২২ সালের ১৩ ফেব্রুয়ারি, আলম প্রতিরক্ষা মন্ত্রণালয়ের সচিব নিযুক্ত হন। তিনি ঢাকায় বিশ্ব আবহাওয়া দিবস-২০২২ সম্মেলনে প্রধান অতিথি ছিলেন। ২০২২ সালের ২২ মে তিনি সিনিয়র সচিব পদে পদোন্নতি লাভ করেন।    তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী সরকারি চাকরিজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
হাঙ্গেরীয় অলিম্পিক কমিটি (; এছাড়াও সংক্ষেপে আইওসি কোড এইচইউএন দ্বারা পরিচিত) হলো হাঙ্গেরির জাতীয় অলিম্পিক কমিটি। এই সংস্থাটির ১৮৯৫ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর হাঙ্গেরির বুদাপেস্টে অবস্থিত।  বর্তমানে হাঙ্গেরীয় অলিম্পিক কমিটির সভাপতির দায়িত্ব পালন করছেন সোলত গিউলায়, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন লাশলো ফাবিয়ান।  ইতিহাস ১৮৯৫ সালে হাঙ্গেরির বহু-ক্রীড়ার সর্বোচ্চ সংস্থা হিসেবে হাঙ্গেরীয় অলিম্পিক কমিটি প্রতিষ্ঠিত হয়েছে। আলবের্ট বের্জেভিচি এই সংস্থার প্রথম সভাপতির দায়িত্ব পালন করেছেন, যিনি ১৮৯৫ হতে ১৯০৪ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় এক বছর পর হাঙ্গেরি ১৮৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে হাঙ্গেরি  তথ্যসূত্র  বহিঃসংযোগ     এএনওসিতে হাঙ্গেরীয় অলিম্পিক কমিটি   অলিম্পিডিয়ায় হাঙ্গেরীয় অলিম্পিক কমিটি   অলিম্পিক.কমে হাঙ্গেরীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে হাঙ্গেরি বিষয়শ্রেণী:হাঙ্গেরির ক্রীড়া পরিচালনা পরিষদ বিষয়শ্রেণী:১৮৯৫-এ হাঙ্গেরিতে প্রতিষ্ঠিত বিষয়শ্রেণী:১৮৯৫-এ প্রতিষ্ঠিত ক্রীড়া সংস্থা
ওলেগ ইন্দোনেশিয়ার বালি দ্বীপ থেকে উদ্ভূত ঐতিহ্যবাহী বালিনী নৃত্যে যা ভ্রমরের বন্য জীবনের প্রতীক স্বরূপ অনন্য এক নৃত্যকলা। কখনও কখনও একে বাম্বলবি ডান্স' নামেও অভিহিত করা হয়।   নৃত্য পরিবেশন  ওলেগ একজন পুরুষ এবং মহিলা নৃত্যশিল্পী দ্বারা সঞ্চালিত হয়। এই নৃত্যের কাহিনীর পটভুমি একটি বাগানের দৃশ্য যেখানে মৌমাছিরা গুঞ্জন করছে এবং ফুল থেকে মধু সংগ্রহ করছে। পুরুষ নর্তক একটি পুরুষ মৌমাছি ও মহিলা নর্তকী একটি স্ত্রী মৌমাছির প্রতিনিধিত্ব করে। কামুক পুরুষ মৌমাছি এক ফুল থেকে অন্য ফুলে স্ত্রীকে তাড়া করে যা নৃত্যের অংগ সঞ্চালনার মাধ্যমে ফুটিয়ে তোলা হয়। যদিও স্ত্রী মৌমাছি প্রথমে প্রণয়চাতুর্য দেখায় কিন্তু শেষ পর্যন্ত সেও পুরুষের বদান্যতা স্বীকার করে।  এই নৃত্যে নারী নর্তকীর চালচলন পুরুষদের চেয়ে জটিল হয়।  পুরুষ ও মহিলা নৃত্যশিল্পীরা বভিন্ন পোশাক পরেন। মহিলা একটি ঐতিহ্যবাহী কাপড়ে পরিধান করে যা প্রদা নামে পরিচিত। এই প্রদা সোনালী রঙে আচ্ছাদিত থাকে। মৌমাছির ডানার প্রতীক হিসাবে একটি দীর্ঘ, নিছক স্কার্ফ নর্তকীকে পরিধান করতে হয়। তার মাথায় ফুলের সজ্জা থাকে। পুরুষ নৃত্যশিল্পীও পুরুষ মৌমাছির প্রকৃতির অনুরূপ কাপড় পরেন। তার মাথায় একটি উডেং থাকে। উডেং একটি ঐতিহ্যবাহী বালিনিজ টুপি। নর্তকের হাতে একটি পাখা থাকে।  মৌমাছি এবং বাগানের প্রতীকীস্বরূপ পরিবেশিত এই নৃত্য সম্পর্কে কার্তিকা সুয়ার্দানা বলেছেন যে "উভয় লিঙ্গেরই স্বাভাবিকভাবেই একে অপরের প্রয়োজন" এই বার্তাটি বোঝানোর উদ্দেশ্যে এই নৃত্য পরিবেশন করা হয়।  ওলেগকে প্রায়শই "বোম্বলের নাচ" হিসাবে উল্লেখ করা হয়। এটি বালির অসংখ্য প্রাণী-থিমযুক্ত নৃত্যের মধ্যে একটি ধারা যার মধ্যে সেন্দ্রওয়াসিহ (স্বর্গের পাখি ) নৃত্যও অন্তর্ভুক্ত।   তথ্যসূত্র   বিষয়শ্রেণী:বালির নৃত্য বিষয়শ্রেণী:ইন্দোনেশিয় লোকনৃত্য
দিঘাপতিয়া এম. কে. কলেজ বাংলাদেশের নাটোর জেলায় অবস্থিত একটি শিক্ষাপ্রতিষ্ঠান যা ১৯৭০ সালে প্রতিষ্ঠিত হয়েছে।http://www.natore.gov.bd/site/education_institute/32388d7b-1aba-11e7-8120-286ed488c766/দিঘাপতিয়া-এম-কে--(অনার্স)-কলেজ,- এটি উত্তরা গণভবন এর সন্নিকটে অবস্থিত।  মহাব্বত আলী সরদার এবং কুরবান আলী সরদারের নামানুসারে এই কলেজের নামকরণ করা হয়েছে এম কে। এই দুই ভাই কলেজটি প্রতিষ্ঠার জন্যে ৫.৫৫ একর জমি দান করেন। থাম্ব|দিঘাপতিয়া কলেজ (প্রশাসনিক ভবন)   শিক্ষা  ২০১৩ সালে জাতীয় বিশ্ববিদ্যালয় কর্তৃপক্ষ নাটোর সদরের দিঘাপতিয়া এম কে কলেজকে অনার্স কোর্সে শিক্ষার্থী ভর্তির অনুমতি দেয়। দিঘাপতিয়া এম.কে কলেজে বাংলা, সমাজবিজ্ঞান, রাষ্ট্রবিজ্ঞান, হিসাববিজ্ঞান ও ব্যবস্থাপনা বিষয়ে অনার্স কোর্স, ডিগ্রী (পাস) কোর্স, রাজশাহী শিক্ষা বোর্ডের অধীনে এইচ.এস.সি, কারিগরি শিক্ষা বোর্ডের অধীনে এইচ.এস.সি (বি.এম) শিক্ষাক্রম ও বাংলাদেশ উন্মুক্ত বিশ্ববিদ্যালয়ের অধীনে এইচ.এস.সি (বাউবি) শিক্ষাক্রমে প্রায় তিন সহস্রাধিক ছাত্র-ছাত্রী অধ্যয়নরত আছে।   ক্যাম্পাস   সবুজ গাছপালায় বেষ্টিত কলেজটি অভিজ্ঞ শিক্ষক মন্ডলী ও দক্ষ পরিচালনা পর্ষদ দ্বারা ধূমপান ও রাজনৈতিক অস্থিরতা মুক্ত পরিবেশে সুন্দরভাবে পরিচালিত হয়ে আসছে। একটি খেলার মাঠ আছে যেখানে কলেজের বিভিন্ন অনুষ্ঠান সহ ছাত্ররা তাদের নিয়মিত খেলার প্রশিক্ষণ ও প্রতিযোগিতার আয়োজন করে থাকে। মূল ফটকের ডানে একটি কলেজ মসজিদ আছে যেখানে ছাত্র-শিক্ষক সহ স্থানীয় লোকজন ৫ ওয়াক্ত নামাজ আদায় করে এছাড়াও শুক্রবারে জুম্মার নামাজ ও হয়ে থাকে।   বিস্তারিত  হিসাব-নিকাশে স্বচ্ছতা, জবাবদিহিতা ও দ্রুততার সাথে অটোমেশন সফটওয়্যার এর মাধ্যমে হিসাব পরিচালনা করা হয়। এছাড়া শিক্ষার্থীদের পাঠাভ্যাস গড়ে তোলার জন্য বিশ্ব সাহিত্য কেন্দ্রের কলেজ কার্যক্রম অত্র কলেজে পরিচালিত হয়ে আসছে। রোভার স্কাউট, রেড ক্রিসেন্ট এর মাধ্যমে চলমান রক্তদান কর্মসূচীসহ অন্যান্য সেবামূলক কার্যক্রম পরিচালিত হয়ে আসছে। দৈনিক কালের কন্ঠের শুভসংঘ ও দৈনিক প্রথম আলো বন্ধুসভায় অনেক শিক্ষার্থীরা অংশ গ্রহণ করে আসছে।থাম্ব|দিঘাপতিয়া কলেজ (নির্মানাধীন  আইসিটি ভবন)  গভর্নিংবডি  কলেজ পরিচালনার জন্যে একটি পরিচালনা পর্ষদ আছে। বর্তমান গর্ভনিং বডির সভাপতির দায়িত্ব পালন করছেন নাটোর-২ আসনের সংসদ সদস্য  মোঃ শফিকুল ইসলাম শিমুল।   আরো দেখুন নাটোর জেলা নাটোর রাজবাড়ী নাটোর সদর উপজেলা নাটোর-১ নাটোর-২ নাটোর-৩ নাটোর-৪  সিংড়া নাটোর পরিবার  দিঘাপতিয়া রাজ পরিবার  নাটোরের কাঁচাগোল্লা  চলন বিল  নাটোর চিনি কল লিমিটেড  শহীদ সাগর নাটোর সরকারী বালক উচ্চ বিদ্যালয় নাটোর মহিলা কলেজ  মাদার গান  তথ্যসূত্র   বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নাটোর জেলার মহাবিদ্যালয়
মুশতাক আহমেদ (৫ ডিসেম্বর ১৯৬৭ - ২৫ ফেব্রুয়ারি ২০২১) ছিলেন একজন বাংলাদেশী প্রথাবিরোধী, লেখক এবং উদ্যোক্তা। তার সাহিত্যনাম ছিল মাইকেল কুমির ঠাকুর। তিনি বাংলাদেশে প্রথম বাণিজ্যিক কুমির প্রজনন খামার প্রতিষ্ঠা করেন। ২০১৮ সালে তাঁর লেখা বই কুমির চাষীর ডায়েরি  প্রকাশিত হয়েছিল। তিনি অন্য একটি বই নিয়ে কাজ করছিলেন। কোভিড -১৯ মহামারিতে বাংলাদেশ সরকারের দুর্নীতি এবং অব্যবস্থাপনার প্রতিক্রিয়ার সমালোচনা করে সোশ্যাল মিডিয়া পোস্টে কার্টুন শেয়ার করার জন্য তিনি সহ আরও ১০ জনকে জনকে অভিযুক্ত করা হয়েছিল এবং প্রায় এক বছর প্রাক-বিচারে আটক রাখা হয়েছিল। ২১ বার জামিন প্রত্যাখ্যান হওয়ার পর ২০২১ সালের ২৫ ফেব্রুয়ারি তিনি কারাগারে মারা যান।   ব্যক্তিগত জীবন  আহমেদ ফৌজদারহাট ক্যাডেট কলেজ থেকে এসএসসি ও এইচএসসি পরীক্ষায় উত্তীর্ণ হন। এরপর তিনি চট্টগ্রাম বিশ্ববিদ্যালয়ে পড়াশোনা করেন। আহমেদ লিপা আখতারের সাথে বিবাহ বন্ধনে আবদ্ধ হন। তিনি ছিলেন তার পিতামাতার একমাত্র পুত্র।  মুশতাক আহমেদ একজন সক্রিয়কর্মী ছিলেন এবং সমসাময়িক সামাজিক-রাজনৈতিক বিষয় নিয়ে ফেসবুক পোস্ট লিখতেন। ২০২০ সালের মে মাসে গ্রেপ্তারের আগে আহমেদ তার একটি ফেসবুক পোস্টে বাংলাদেশ সরকারের কোভিড-১৯ মহামারি ব্যবস্থাপনা সম্পর্কে হতাশা প্রকাশ করেন এবং লিখেন, "যখন একটি সমাজ মানুষের জীবনহানির চেয়ে অর্থনীতির ক্ষতির জন্য দুঃখ প্রকাশ করে, তখন তার ভাইরাসের প্রয়োজন হয় না, এটি ইতোমধ্যে অসুস্থ হয়ে পড়ে।"   প্রতিক্রিয়া  মুশতাক আহমেদের মৃত্যুর ন্যায়বিচার, ডিজিটাল নিরাপত্তা আইন বাতিল এবং এই আইনের অধীনে সকল বন্দীদের মুক্তির দাবিতে সারা দেশে ব্যাপক বিক্ষোভ ছড়িয়ে পড়ে। ঢাকা বিশ্ববিদ্যালয়ে এবং জাতীয় প্রেসক্লাবে ৩০০ বিক্ষোভকারীদের পদযাত্রার সময় তাদের সঙ্গে নিরাপত্তা বাহিনীর সংঘর্ষ হয়। শিক্ষার্থীরা ঢাকা বিশ্ববিদ্যালয় ক্যাম্পাসের কাছে ‘ন্যায়বিচার’ স্লোগান দিচ্ছিল, তখন পুলিশ লাঠিচার্জ করে এবং রাবার বুলেট ও কাঁদুনে গ্যাসের রাউন্ড ছোড়ে। সংঘর্ষের সময় ত্রিশজন কর্মী আহত হন এবং ছয়জনকে পুলিশ গ্রেফতার করে। সাংবাদিক, সুশীল সমাজ এবং বাংলাদেশ জাতীয়তাবাদী দল সহ অনেক রাজনৈতিক দল তার মৃত্যুকে রাষ্ট্রীয় পৃষ্ঠপোষক হত্যা বলে আখ্যায়িত করেছে। বাংলাদেশের জাতীয় মানবাধিকার কমিশন বলেছে, মৃত্যুর জন্য রাষ্ট্র দায় এড়াতে পারে না যা মানবাধিকারের চরম লঙ্ঘন।   পরবর্তী ঘটনাপ্রবাহ  অব্যাহত বিক্ষোভের ষষ্ঠ দিনে কার্টুনিস্ট কিশোরকে গ্রেপ্তারের ১০ মাস পর জামিন দেওয়া হয় এবং পরের দিন তাকে জেল থেকে মুক্তি দেওয়া হয়।   তথ্যসূত্র   বিষয়শ্রেণী:বাংলাদেশে মানবাধিকার লঙ্ঘন বিষয়শ্রেণী:বিবাচন বিষয়শ্রেণী:বাংলাদেশে বিবাচন বিষয়শ্রেণী:বাংলাদেশী লেখক বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফৌজদারহাট ক্যাডেট কলেজের প্রাক্তন শিক্ষার্থী বিষয়শ্রেণী:বাংলাদেশে পুলিশি নৃশংসতা বিষয়শ্রেণী:বাংলাদেশে পুলিশ হেফাজতে মৃত্যু বিষয়শ্রেণী:১৯৬৭-এ জন্ম বিষয়শ্রেণী:২০২১-এ মৃত্যু বিষয়শ্রেণী:চুয়াডাঙ্গা জেলার ব্যক্তি বিষয়শ্রেণী:বাংলাদেশী কারা হেফাজতে মারা যাওয়া ব্যক্তি
আশ্চর্য পুতুল পশ্চিমবঙ্গের উত্তর দিনাজপুরের কুনুরের মৃৎশিল্পীদের এক অভূতপূর্ব অবদান। বাংলার পোড়ামাটির মৃৎশিল্পের অন্যতম নিদর্শন। পাশ্চাত্যের টেবিল ল্যাম্প এর মতনই গ্রাম বাংলার তথা বাংলার জনজীবনের এক অবিচ্ছেদ্য অঙ্গ আশ্চর্য প্রদীপ। এই প্রদীপ বা বাতিদানের কারুকার্য প্রদীপের সৌন্দর্য আরো বাড়িয়ে দিয়েছে।  বর্তমানে শম্ভু রায় এই প্রদীপ তৈরি করেন। সাম্প্রতিক কালে নিত্য ব্যবহারের জন্য গনেশাকৃতির পেনদানি তৈরি করা হচ্ছে।   বর্ণনা  মাছ, হাতি, ময়ূর, কচ্ছপ ইত্যাদি নানা আকারের এই বাতিদান গুলি তৈরি করা হয়। আগের রেডি বা সর্ষের তেল ব্যবহার করা হতো। তবে বর্তমানে কেরোসিনের তেল ব্যবহার করা হয়। পুতুলের অলংকরণ খুবই শিল্প সুষম মণ্ডিত।   গঠন  এই বাতিদানের উল্টো দিক দিয়ে তেল ঢালা হয়। তবে অদ্ভুতভাবে তেল পরে যায় না। বাতিদানের মুখের দিক দিয়ে শলতে ঢুকানোর ব্যবস্থা থাকে।   তথ্যসূত্র   বিষয়শ্রেণী:বাংলার পুতুল বিষয়শ্রেণী:বাংলার লৌকিক শিল্প বিষয়শ্রেণী:পশ্চিমবঙ্গের হস্তশিল্প বিষয়শ্রেণী:পশ্চিমবঙ্গের মৃৎশিল্প বিষয়শ্রেণী:পুতুল বিষয়শ্রেণী:বাংলার মৃৎশিল্প
গঙ্গাবাই প্রাণশঙ্কর যাজ্ঞিক (১৮৬৮ - ১৯৩৭) উনিশ শতকের ভারতের একজন গুজরাটি লেখক ছিলেন। এছাড়া তিনি ছিলেন একজন শিক্ষক এবং আয়ুর্বেদ পেশার অনুশীলনকারী। তিনি "হুন্নার মহাসাগর" (১৮৯৮) লিখেছিলেন যা প্রায় ২০৮০ রকমের বাণিজ্য, দক্ষতা এবং স্ব-কর্মসংস্থানের জন্য পরামর্শের একটি সংকলন। তাঁকে প্রথম মহিলা গুজরাটি লেখক হিসাবে বিবেচনা করা হয়।  জীবনী গঙ্গাবাই যাজ্ঞিক ১৮৬৮ সালে জন্মগ্রহণ করেন। তিনি ভাভোলের (গান্ধীনগরের কাছে, গুজরাত, ভারত) বাসিন্দা ছিলেন। ১৮৮১ সালে তাঁর স্বামী যখন মারা যান, তখন তিনি মাত্র তেরো বছর বয়সী। সে সময়ের প্রথা অনুযায়ী মস্তক মুণ্ডন করতে তিনি অস্বীকার করেছিলেন। তাঁকে তার বোন বিদ্যালয়ে পাঠিয়েছিলেন, যেখানে তিনি নিজের পড়াশোনা শেষ করেন। তিনি একটি প্রাথমিক বিদ্যালয়ে সহকারী শিক্ষক হিসেবে যোগদান করেন। তিনি আরও পড়াশোনা করার সিদ্ধান্ত নেন এবং আহমেদাবাদের মহালক্ষ্মী ফিমেল ট্রেনিং কলেজে যোগ দেন। তিনি ১৮৮৭ সালে ভাভোল ত্যাগ করেন এবং মানসায় চলে আসেন যেখানে তিনি ভিক্টোরিয়া গার্ল স্কুলের প্রধান শিক্ষিকা নিযুক্ত হন। তিনি একজন উদ্যোক্তা ছিলেন এবং স্বদেশী (স্থানীয় পণ্য) ও স্ব-কর্মসংস্থানের পক্ষে সওয়াল করেছেন। তিনি একজন আয়ুর্বেদ-অভ্যাসকারী ছিলেন এবং স্ত্রীরোগ সংক্রান্ত সমস্যারও চিকিৎসা করেছিলেন। তিনি ১৮৭৯ সালের কাছাকাছি সময়ে মানসায় একটি হাসপাতাল প্রতিষ্ঠা করেন, যার নাম ছিল গর্ভজীবন চিকিৎসালয় এবং পরে আহমেদাবাদে এর শাখা চালু করেন।  তিনি ১৯৩৭ সালে মারা যান। তাঁর মৃত্যুর পর তাঁর হাসপাতালের আয় থেকে ছাত্রদের বৃত্তি দেওয়ার জন্য তিনি ইচ্ছাপত্র করে গিয়েছিলেন।  কাজ যাজ্ঞিকের লেখাকে বিদ্রোহী ও সংস্কারবাদী মনে করা হয়। তিনি নিজের লেখা ভহেম খান্দান পথি (১৮৯১) এবং দেবী ত্রিয়া নিষেধ (১৮৯২) বইতে ডাইনি শিকার, অন্ধ বিশ্বাস, বাল্যবিবাহ এবং বহুবিবাহের মত কুসংস্কার এবং সামাজিক অন্যায়ের বিরোধিতা করেছিলেন।  তাঁর হুন্নার মহাসাগর (১৮৯৮) হল প্রায় ২০৮০টি ব্যবসা, দক্ষতা এবং স্ব-কর্মসংস্থানের জন্য পারিবারিক পরামর্শের একটি সংকলন। এতে বিভিন্ন বিষয়ে অনেক প্রয়োজনীয় পরামর্শ অন্তর্ভুক্ত আছে। এর মধ্যে আছে ঐতিহ্যগত ওষুধ তৈরির পদ্ধতির তথ্য, যেমন কামড়, চোখ এবং কানের জন্য; ধাতুবিদ্যা এবং তার পাশাপাশি দেশীয় কুটির শিল্প সামগ্রী প্রস্তুতির তথ্য যেমন সাবান, কাগজ, পাঁপড়, সুগন্ধী, চুলের তেল, কৃত্রিম মুক্তা, ভেষজ রং, ধোলাই-সাবান, ধূপ, দন্ত মঞ্জন, বারুদ এবং বার্নিশ ইত্যাদি। এটি এত জনপ্রিয় হয়ে ওঠে যে এটি প্রকাশের মাত্র তিন দিনের মধ্যে হাজার কপি বিক্রি হয়ে যায় এবং ১৯০৮ সাল নাগাদ সপ্তম সংস্করণ মুদ্রিত হয়।  উত্তরাধিকার গঙ্গাবাই যাজ্ঞিককে প্রথম মহিলা গুজরাটি লেখক হিসাবে বিবেচনা করা হয়। দাবিটি বিতর্কিত কারণ তাঁর লেখাকে কিছু পণ্ডিত যেমন রঘুবীর চৌধুরী সাহিত্যিকর্ম বলে মনে করেন না।  আহমেদাবাদ ভিত্তিক একটি ফাউন্ডেশন সৃষ্টি, তাঁর সম্পর্কে তথ্য সংগ্রহ করে এবং ২০০৩ সালে হুন্নার মহাসাগর-এর নতুন সংস্করণ পুনঃপ্রকাশ করে। এরা গুজরাটি সাহিত্যের ইতিহাসে তাঁর স্বীকৃতির জন্য প্রচারণা চালিয়েছিল। ইতিহাসবিদ শিরিন মেহতা উল্লেখ করেছেন যে মহাত্মা গান্ধী স্বদেশীকে (স্থানীয় পণ্য) জনপ্রিয় করার অনেক আগেই গঙ্গাবাই এটিকে সমর্থন করেছিলেন।  আরও দেখুন  গুজরাটি ভাষার লেখকদের তালিকা  টীকা এবং তথ্যসূত্র  টীকা  তথ্যসূত্র  বহিঃসংযোগ  Hunnar Mahasagar on Internet Archives  বিষয়শ্রেণী:১৮৬৮-এ জন্ম বিষয়শ্রেণী:১৯৩৭-এ মৃত্যু বিষয়শ্রেণী:১৯শ শতাব্দীর ভারতীয় লেখিকা বিষয়শ্রেণী:১৯শ শতাব্দীর ভারতীয় লেখক বিষয়শ্রেণী:গুজরাতের লেখিকা
ডান|থাম্ব| গাই গ্রেভিল উইলসন লেফটেন্যান্ট-কর্নেল গাই গ্রেভিল উইলসন,  (১৯ মে ১৮৭৭ - ১ ফেব্রুয়ারি ১৯৪৩  ) ছিলেন একজন ব্রিটিশ সৈনিক, কোম্পানির পরিচালক, এবং কিংস্টন আপন হালের লিবারেল পার্টির রাজনীতিবিদ। তার পরিবারের মালিকানা ছিল টমাস উইলসন সন্স অ্যান্ড কোং, যা একসময় বিশ্বের বৃহত্তম বেসরকারি জাহাজ মালিকানার উদ্বেগ ছিল।L. P. Sidney, "Wilson, Charles Henry, first Baron Nunburnholme (1833–1907)", rev. Arthur G. Credland, Oxford Dictionary of National Biography, Oxford University Press, 2004; online edn, May 2006. Accessed 22 July 2010   তথ্যসূত্র    বহিঃসংযোগ     বিষয়শ্রেণী:ডিস্টিংগুইসড সার্ভিস অর্ডার কোম্পানিয়ন্স বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯৪৩-এ মৃত্যু বিষয়শ্রেণী:১৮৭৭-এ জন্ম
আফিম বা পপি ( অথবা breadseed poppy) (বৈজ্ঞানিক নাম: Papaver somniferum) থেকে আফিম এটি তৈরি হয়। সব পপি ফুল থেকে মাদক দ্রব্য তৈরি হয় না, পপি ফুলের আবার অনেক নিরীহ প্রজাতি রয়েছে যা বাগানে শোভা পায়। নিরীহ দর্শন এই গাছটি একটি মাদক দ্রব্যের গাছ। ফল যখন পরিপক্ব হয় তখন ব্লেড দিয়ে ফলে গায়ে গভীর করে আঁচড় দেওয়া হয়। ফলে ৫ থেকে ৬ ঘণ্টা পর এর ফল থেকে কষ বের হয় এবং চাষীরা তা সংগ্রহ করে এটাই হলো আফিমের কাঁচামাল। এর পর বিভিন্ন রাসায়নিক প্রক্রিয়ায় অন্যান্য উপজাত জৈব রাসায়নিক দ্রব্য বানানো হয়। এটি থেকে হেরোইন ছাড়াও মরফিন পাওয়া যায়, যা ঔষধ  হিসেবে ব্যবহৃত হয়। ফুল সাদা, লাল, গোলাপি, হলুদ। ফুলের পাপড়িগুলো রেশমের মতো কোমল।   অলংকরণ একই সাথে বিখ্যাত এবং কুখ্যাত একটি গাছ। সুন্দর পপি ফুলের পাশাপাশি এ গাছ থেকে যেমন ওষুধ তৈরির নানা উপাদান পাওয়া যায়, তেমনি এ গাছের ফল থেকেই তৈরি হয় সর্বনাশা মাদক আফিম। পপি গাছের কাঁচা ফলের খোসা কাটলে যে সাদা রস পাওয়া যায় তা ২৪ ঘণ্টা রোদে শুকালে পাওয়া যায় আফিম। এর রং তখন হয়ে যায় কালো বা কালচে বেগুনী। আবার পপি থেকে রস সংগ্রহ করে পার্শবর্তী দেশ ভারত কিংবা মায়ানমারে নিয়ে কৃত্রিম পন্থায় হিরোইন উৎপাদন করা হয়ে থাকে। বাংলাদেশের মাটি ও আবহাওয়া পপি চাষে খুব উপযোগী। বর্ষজীবী শীতকালীন ফুল হিসেবে পপির জনপ্রিয়তা তুঙ্গে। ভালো ফুলের জন্য বীজ আগে টব বা বীজতলায় বপন করে পরে চারা গাছ মাটিতে রোপণ করা ভালো। সাধারণত অক্টোবরে চারা রোপণ করা হয়। দেড় থেকে দুই মাসের মধ্যে ফুল ধরা শুরু করে।  thumb|তিনশ জাতের পপি থেকে মাত্র Papaver somniferum নামে এই জাতের পপি ফুল থেকে অপিয়াম উৎপাদন হয় । প্রজাতি ভেদে পপি ফুল সাদা, পিংক, লাল ও পার্পল রঙের হয়।  বর্ণনা গাছ ৬০ সে.মি.পর্যন্ত উচ্চতা পায়। দীর্ঘ ১০-২০ সে.মি. দণ্ডের আগায় পেয়ালা আকৃতির ফুল ফোটে। পাঁপড়ি ৪ টি। পাতলা গড়ন। ফুলের পরিধি ৫-১০ সে.মি. পাঁপড়ি স্পর্শ করলে রেশমের কাপড়ের মত অনুভূতি হয়। বহু পুংকেশর যুক্ত। অদ্ভুত সুন্দর ফুলগুলো। ফুল, পাতা ও কলি মিলে এক অদ্ভুত সমন্বয়। পাপড়ির গোরায় অনেক সময় কাল দাগ দেখা যায়। ফুলের আশেপাশে মৌমাছি ভীড় করে। গাছের সারা গা’ তীক্ষ্ণ লোমাবৃত, পাতা ভূ-সংলগ্ন ও দীর্ঘ।পাতা ফিকে সবুজ রঙের এবং বেশ সুন্দর আকৃতির, অর্থাৎ ফলক গভীরভাবে খণ্ডিত। খণ্ডসমূহ প্রায় আলাদা ও বিপরীত। পক্ষল বলা যায়। গাছের নিচের দিকের পাতা ছোট ও উপরে ক্রমাগত বড় আকারের হয়। ফল গোলাকৃতি। ভেতরে দানা দানা বীজ। একটি গাছ হতে ১৭,০০০ বীজ পাওয়া যায়। বীজের মাধম্যে বংশ বিস্তার হয়।  ভৌগোলিক অবস্থা পপি গাছ এর আদি নিবাস ইউরোপ।  ব্যবহার অপরাধের জগত হিসেবে শহরকেই আমরা বেছে নেই, বেছে নেওয়াটা ভুল না হলেও যদি শহরকে শুধু অপরাধের উৎপত্তিস্থল মনে করি তাহলে ভুল হবে। বাংলাদেশেরর প্রত্যন্ত অঞ্চল বান্দরবান পাহাড়ী এলাকা।  সেখানে এমন কিছু পাহাড়ি দুর্গম জায়গা রয়েছে যেখানে পায়ে হেটে কিংবা স্বাভাবিক কোন যানবাহনের করে যাওয়া সম্ভব নয়, তবে যেতে চাইলে হেলিকাপ্টারে করে যাওয়া যেতে পারে, তবে নিরাপত্তার প্রশ্ন রয়েছে। এমন দুর্গম স্থানে মায়নমার থেকে বিভিন্ন সন্ত্রসী ও চরমপন্থি সংগঠনের লোকেরা বাংলাদেশের উপজাতীদের ব্যবহার করে পপি চাষ করে থাকে।   তথ্যসূত্র    বহিঃসংযোগ    The Papaver somniferum Photo Gallery  Photos of opium poppy fields in France on www.geopium.org  Photos of opium poppies (in bloom, lanced, dried, with seeds) on www.geopium.org  Opium Poppy fields of North Tasmania  বিষয়শ্রেণী:ঔষধি উদ্ভিদ বিষয়শ্রেণী:ফুল বিষয়শ্রেণী:আসক্তি বিষয়শ্রেণী:গাছপালা বিষয়শ্রেণী:ভেষজ বিষয়শ্রেণী:মরফিন বিষয়শ্রেণী:আফিম বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
নাদিরা বেগম (মৃত্যু: ৬ নভেম্বর ২০২৩) একজন বাংলাদেশী লোক গায়ক ছিলেন।  ২০১৫ সালে তিনি বাংলাদেশ সরকার থেকে শিল্পকলা পদক অর্জন করেন।    প্রাথমিক জীবন এবং কর্মজীবন  নাদিরা বেগম আ খ ম আব্দুল আজিজের কন্যা, যিনি শাস্ত্রীয় ও লোক সংগীত গায়ক।  তিনি ১৯৬০ সালে  রেডিও সংগীত শিল্পী হিসাবে তালিকাভুক্ত হন।   নাদিরা বেগম ভাওয়াইয়া একাডেমির সভাপতি হিসেবে দায়িত্ব পালন করেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী লোকশিল্পী বিষয়শ্রেণী:২০২৩-এ মৃত্যু বিষয়শ্রেণী:অপর্যালোচিত অনুবাদসহ পাতা বিষয়শ্রেণী:শিল্পকলা পদক বিজয়ী বিষয়শ্রেণী:২১শ শতাব্দীর বাংলাদেশী সঙ্গীতশিল্পী
এসপি ত্রে পেন্নে হচ্ছে সান মেরিনো শহরে অবস্থিত একটি ফুটবল ক্লাব। এই ক্লাবটি ১৯৫৬ সালে প্রতিষ্ঠিত হয়েছিল এবং বর্তমানে কাম্পিওনাতো সাম্মারিনেসে দি কালচোর হিরোনে বিতে খেলছে। এই ক্লাব হোম ম্যাচে নীল এবং সাদা রঙয়ের জার্সি এবং অ্যাওয়ে ম্যাচে লাল রঙয়ের জার্সি পরিধান করত। পরবর্তীতে এই ক্লাবের জার্সির রঙ সবুজ করে দেওয়া হয়েছিল।  ২০১৩ সালের ৯ই জুলাই মাসে, ত্রে পেন্নে ২০১৩–১৪ উয়েফা চ্যাম্পিয়নস লীগের প্রথম বাছাইপর্বের প্রতিযোগিতার দ্বিতীয় লেগে শিরাককে ১–০ গোলে হারিয়ে প্রথম সামারিনীয় দল হিসেবে ইউরোপীয় প্রতিযোগিতায় অংশগ্রহণ করেছে।UEFA   অর্জন   কাম্পিওনাতো সাম্মারিনেসে দি কালচো: ৪  ২০১১–১২, ২০১২–১৩, ২০১৫–১৬, ২০১৮–১৯   কোপা তিতানো: ৬  ১৯৬৭, ১৯৭০, ১৯৮২, ১৯৮৩, ২০০০, ২০১৭   সান মারিনো ফেডারেল ট্রফি: ১  ২০০৫   সুপার কোপা সাম্মারিনেসে: ৩  ২০১৩, ২০১৬, ২০১৭   ইউরোপীয় রেকর্ড   প্রতিযোগিতা ম্যাচ জয় ড্র হার   উয়েফা চ্যাম্পিয়নস লীগ ৭ ১ ০ ৬ ২ ২০ উয়েফা ইউরোপা লীগ ৭ ০ ০ ৭ ৪ ৩৪ মোট ১৪ ১ ০ ১৩ ৬ ৫৪   ম্যানেজার     স্তেফানো চেচি (২০১০–২০১২)   মরিস তামবুরিনি (২০১৩–২০১৭)   লুইগি বিজ্জোত্তো (২০১৭–২০১৮)   স্তেফানো চেচি (২০১৮–বর্তমান)   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  এফএসজিসি পেজ   eufo.de-এ এসপি ত্রে পেন্নে  soccerway-এ এসপি ত্রে পেন্নে    বিষয়শ্রেণী:সান মারিনোয় ফুটবল ক্লাব বিষয়শ্রেণী:সান মারিনোর শহর বিষয়শ্রেণী:১৯৫৬-এ প্রতিষ্ঠিত ফুটবল ক্লাব
মুশরিক (; বহুবচনে:  অথবা ) ছিল সেই আরব বহু-ঈশ্বরবাদী সম্প্রদায়, যারা শিরকে লিপ্ত থাকতো এবং ৭ম শতাব্দীর প্রারম্ভে ইসলামের নবি ও রাসুল মুহাম্মদ ও তার মুসলিম অনুসারীদের   বিরোধিতা করতো। তাদের অধিকাংশ নেতাই  কুরাইশ গোত্রের, তবে কিছু নেতা কায়েস গোত্রভুক্তও ছিল।  মুহাম্মাদের নবুয়ত ঘোষণার পর, মুশরিকরা নবীন মুসলিম সম্প্রদায়ের ওপর হয়রানি শুরু করে এবং এর নেতৃত্বে দেন আমর ইবনে হিশাম ("আবু জাহল")। মুশরিক ও মুসলিমদের মধ্যে উত্তেজনা বৃদ্ধির পর, মুহাম্মাদ এবং তার সাহাবিগণ প্রতিবেশী শহর মদিনায় হিজরত করেন। সেখানে ইসলামের নবিকে শহরের সার্বভৌমত্ব প্রদান করা হয়। মদিনায় একটি ইসলামী রাষ্ট্র গঠিত হলে মুশরিকরা এর তীব্র বিরোধিতা করে। এর ফলস্বরূপ, ৬২৪ সালে উভয় পক্ষের মধ্যে বদরের যুদ্ধ সংঘটিত হয়, যেখানে মুশরিকরা পরাজিত হয়।  ব্যুৎপত্তি মুশরিক শব্দটি আরবি মুশরিকুন থেকে উদ্ভূত বাংলা শব্দ, আর মুশরিকুন শব্দটি এসেছে শিরক শব্দ থেকে। এই পরিভাষাকে কখনও কখনও 'বহু-ঈশ্বরবাদী' হিসেবেও অনুবাদ করা হয়। ইসলামের বিরোধিতা করা মক্কার বহু-ঈশ্বরবাদীরাই প্রথম মুশরিক নামে পরিচিত পায়।  আরও দেখুন শিরক কাফির ফাজির তথ্যসূত্র  গ্রন্থপঞ্জি  বহিঃসংযোগ  বিষয়শ্রেণী:ইসলামি পরিভাষা
লাভ লেটার একটি তাস খেলা যা ২০১২ সালের মে মাসে প্রকাশিত হয় এবং এটি নকশা করেছেন সেইজি কানাই। এটির প্রথম ইংরেজি ভাষার সংস্করণ যুক্তরাষ্ট্রে অল্ডের‍্যাক এন্টারটেইনমেন্ট গ্রুপ (অ্যাইজি) তৈরি করে এবং ২০১৮ সাল পর্যন্ত তাদের কাছে স্বত্ব ছিল। এরপর লাভ লেটার খেলাটির স্বত্ব অধিগ্রহণ করে জি-ম্যান গেমস (যা অ্যাসমোডির একটি সহায়ক প্রতিষ্ঠান)।  কার্ড ধরণ নিচে গেমের মূল সংস্করণে থাকা কার্ডগুলোর তালিকা: +কার্ডক্ষমতাসংখ্যাEffectsপ্রহরী১৫খেলোয়াড় অন্য কোনো খেলোয়াড়কে বেছে নিতে পারে এবং প্রহরী ছাড়া অন্য একটি কার্ডের নাম বলতে পারে। যদি নির্বাচিত খেলোয়াড়ের হাতে উক্ত কার্ডটি থাকে, তাহলে সেই খেলোয়াড় ঐ দফায় বাদ পড়ে যাবে।যাজক২২খেলোয়াড় গোপনে অন্য একজন খেলোয়াড়ের হাতে থাকা কার্ড দেখতে পারে।ব্যারন৩২খেলোয়াড় অন্য একজন খেলোয়াড়কে বেছে নিয়ে গোপনে তাদের হাতে থাকা কার্ডগুলোর তুলনা করতে পারে। যার কার্ডের মান কম, সে খেলোয়াড় ঐ দফায় বাদ পড়ে যাবে।গৃহকর্মী৪২এই কার্ড খেলার পর, পরবর্তী নিজের দান না আসা পর্যন্ত ওই খেলোয়াড় অন্য কোনো খেলোয়াড়ের কার্ডের প্রভাব থেকে সুরক্ষিত থাকে।রাজকুমার৫২খেলোয়াড় যেকোনো একজন খেলোয়াড়কে (নিজেকে সহ) বেছে নিতে পারে, যাকে তার হাতে থাকা কার্ডটি ফেলে দিয়ে একটি নতুন কার্ড নিতে হবে।রাজা৬১খেলোয়াড় অন্য একজন খেলোয়াড়ের সঙ্গে নিজের হাতে থাকা কার্ড অদলবদল করতে পারে।কাউন্টেস৭১এই কার্ড খেলার সময় কোনো প্রভাব ফেলে না, কিন্তু যদি কোনো খেলোয়াড়ের হাতে এই কার্ডটির সঙ্গে রাজা বা রাজকুমার থাকে, তাহলে এই কার্ডটিই পরবর্তীতে খেলতে হবে।রাজকুমারী৮১যদি কোনো খেলোয়াড় কোনো কারণে এই কার্ডটি খেলে বা ফেলে দেয়, তাহলে সে ঐ দফায় বাদ পড়ে যাবে।  তথ্যসূত্র  বহিঃসংযোগ  দাপ্তরিক ওয়েবসাইট নিয়ম   বিষয়শ্রেণী:২০১২ সালে প্রকাশিত তাস খেলা বিষয়শ্রেণী:নির্দিষ্ট ডেক তাস খেলা বিষয়শ্রেণী:অরিজিনস পুরস্কার বিজয়ী বিষয়শ্রেণী:টানা ও ফেলার খেলা